**คณะสัตวแพทยศาสตร์ มข. จัดพิธีปฐมนิเทศนักศึกษาสหกิจศึกษาทางสัตวแพทย์ ประจำปีการศึกษา 2563**

เมื่อวันพฤหัสบดีที่ 17 กันยายน 2563 ที่ผ่านมา ระหว่างเวลา 13.30-16.00 น. ณ ห้อง VM 3104 ชั้น 1 อาคารพิเชฎฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น คณะกรรมการบริหารรายวิชาสหกิจศึกษา นำโดย **ผศ.น.สพ.ดร.ประวิทย์ บุตรอุดม** รองคณบดีฝ่ายวิจัยและวิชาการ พร้อมด้วยเจ้าหน้าที่งานวิจัยและบริการการศึกษา ได้จัดพิธีปฐมนิเทศนักศึกษาสหกิจศึกษาทางสัตวแพทย์ ประจำปีการศึกษา 2563 ขึ้น โดยมีวัตถุประสงค์เพื่อเป็นการให้ข้อมูลแก่นักศึกษาด้านแนวทางการเรียน และการปฏิบัติงาน ในรายวิชาสหกิจศึกษาทางสัตวแพทย์ เพื่อให้นักศึกษาได้เตรียมความพร้อมด้านความรู้ทางวิชาการและทักษะทางการปฏิบัติ และเตรียมการเลือกสถานประกอบการ ซึ่งกิจกรรมในครั้งนี้ได้รับเกียรติจาก **รศ.น.สพ.ดร.ชูชาติ กมลเลิศ** คณบดี เป็นประธานพิธีเปิดและให้โอวาทแก่นักศึกษา จากนั้นคณาจารย์และเจ้าหน้าที่ประจำรายวิชาสหกิจศึกษา ได้ทำการบรรยายในหัวข้อและประเด็นต่างๆ ดังต่อไปนี้  **ผศ.น.สพ.ดร.คณิต ชูคันหอม** รองประธานคณะกรรมการบริหารรายวิชาสหกิจศึกษาฯ บรรยายเรื่องปฏิทินการฝึกงานด้านสหกิจศึกษาและการเตรียมตัวของนักศึกษา **รศ.น.สพ.ปรีณัน จิตะสมบัติ** บรรยายเรื่อง ปฏิทินการฝึกงานด้านสหกิจศึกษาและการเตรียมตัวของนักศึกษา **ผศ.น.สพ.ชัยวัฒน์ จรัสแสง** บรรยายเรื่อง สัตว์ใหญ่และสัตว์แพทย์สาธารณสุขกับสหกิจศึกษาทางสัตวแพทย์
**นายสิทธิพร กาบบัวลอย** นำข้อมูลด้านการฝึกสหกิจศึกษาในต่างประเทศ และ **รศ.น.สพ.ดร.สุวิทย์ อุปสัย** บรรยายเรื่อง Soft Skills needed in Veterinary Medicine โดยโครงการดังกล่าว มีนักศึกษาชั้นปีที่ 6 เข้าร่วมพิธีปฐมนิเทศฯ ในครั้งนี้ ทั้งสิ้น 77 คน